Michael B. Jordan

Michael Bakari Jordan (s. 9. helmikuuta 1987 Santa Ana, Kalifornia) on yhdysvaltalainen näyttelijä, tuottaja ja ohjaaja. Hän teki läpimurtonsa televisiossa näyteltyään rikosdraamasarjassa Langalla (2002). Myöhemmin hän tähditti televisiosarjoja All My Children (2003–2006) ja Unelmien kentät (2009–2011).

Jordanin läpimurto elokuvissa oli hänen tulevan yhteistyökumppaninsa Ryan Cooglerin elokuvassa Fruitvale Station (2013), josta hän sai ylistystä. Jordanin ja Cooglerin myöhempiä yhteistöitä olivat Creed: The Legacy of Rocky (2015), Black Panther (2018) ja Sinners (2025). Roolistaan Sinnersissä hän sai muun muassa parhaan miespääosan Oscar-ehdokkuuden. Jordan on myös esiintynyt muun muassa Creed-jatko-osissa Creed II (2018) ja Creed III (2023), jonka hän myös ohjasi, sekä elokuvissa Chronicle (2012), Sinkkuna suhteessa (2014), Fantastic Four (2015), Fahrenheit 451 (2018) ja Just Mercy (2019).

Vuosina 2020 ja 2023 Time nimesi Jordanin yhdeksi maailman sadasta vaikutus­valtaisimmasta henkilöistä. Vuonna 2020 The New York Times nimesi hänet tämän vuosituhannen 15. parhaaksi näyttelijäksi.

Elokuvanteon lisäksi Jordan on myös Englannin Valioliigassa pelaavan AFC Bournemouthin osaomistaja.

 Lähteet 

 Aiheesta muualla 



Luokka:Yhdysvaltalaiset elokuvanäyttelijät
Luokka:Yhdysvaltalaiset televisionäyttelijät
Luokka:Yhdysvaltalaiset lapsinäyttelijät
Luokka:Yhdysvaltalaiset ääninäyttelijät
Luokka:Yhdysvaltalaiset elokuvaohjaajat
Luokka:Yhdysvaltalaiset elokuvatuottajat
Luokka:Afroamerikkalaiset
Luokka:Vuonna 1987 syntyneet
Luokka:Elävät henkilöt